Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi vahendite kasutuselevõtmise kohta kooskõlas Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe (eelarvedistsipliini, eelarvealase koostöö ning usaldusväärse finantsjuhtimise kohta) punktiga 13 (taotlus EGF/2012/004 ES/Grupo Santana, Hispaania) /* COM/2014/0116 final */





SELETUSKIRI Nõukogu määruse (EL, Euratom) nr 1311/2013 (millega määratakse kindlaks mitmeaastane finantsraamistik aastateks 2014–2020)[1] artikliga 12 lubatakse lisaks finantsraamistiku asjaomastele rubriikidele kasutada Globaliseerumisega Kohanemise Euroopa Fondi (edaspidi „EGF”) vahendeid, mille iga-aastane ülemmäär on 150 miljonit eurot (2011. aasta hindades). EGFist abi saamise tingimused kuni 31. detsembrini 2013 esitatud avalduste alusel on sätestatud Euroopa Parlamendi ja nõukogu 20. detsembri 2006. aasta määruses (EÜ) nr 1927/2006 Globaliseerumisega Kohanemise Euroopa Fondi loomise kohta[2]. 16. mail 2012 esitas Hispaania taotluse EGF/2012/004 ES/Grupo Santana, et saada EGFist rahalist toetust seoses töötajate koondamisega Hispaania ettevõttest Grupo Santana[3] ning 15 tarnijast ja tootmisahela järgmise etapi tootjast. Pärast taotluse põhjalikku läbivaatamist otsustas komisjon kooskõlas määruse (EÜ) nr 1927/2006 artikliga 10, et kõnealuses määruses sätestatud tingimused rahalise toetuse saamiseks on täidetud. TAOTLUSE KOKKUVÕTE JA ANALÜÜS Põhiandmed || EGFi viitenumber || EGF/2012/004 Liikmesriik || Hispaania Artikkel 2 || punkt c Põhiettevõte || Grupo Santana Tarnijad ja tootmisahela järgmise etapi tootjad || 15 Vaatlusperiood || 15.11.2011–15.03.2012 Individuaalsete teenuste osutamise alguskuupäev || 01.08.2011 Taotluse kuupäev || 16.05.2012 Koondamised vaatlusperioodil: || 330 Koondamisi enne ja pärast vaatlusperioodi || 689 Toetuskõlblikke koondamisi kokku || 1 019 Eeldatav meetmetes osalevate koondatute arv || 285 Individuaalsete teenustega seotud kulud (eurodes) || 3 729 815 EGFi toetuse rakendamisega seotud kulud[4] (eurodes) || 199 000 EGFi toetuse rakendamisega seotud kulud (%) || 5,07 Kogueelarve (eurodes) || 3 928 815 EGFi toetus (50 %) (eurodes) || 1 964 407 1. Taotlus esitati komisjonile 16. mail 2012 ning sellele lisati täiendavat teavet kuni 28. novembrini 2013. 2. Taotlus vastab EGFi vahendite kasutamise tingimustele, mis on sätestatud määruse (EÜ) nr 1927/2006 artikli 2 punktis c, ning see on esitatud kõnealuse määruse artiklis 5 sätestatud kümnenädalase tähtaja jooksul. Seos koondamiste ja maailmakaubanduses üleilmastumise tõttu toimunud suurte struktuurimuutuste vahel 3. Selleks et näidata seost koondamiste ja maailmakaubanduses üleilmastumise tõttu toimunud suurte struktuurimuutuste vahel, väidab Hispaania, et ELi autotööstuse kasv on peamiste konkurentide omast kõvasti maha jäänud ning EL kaotab seetõttu turuosa kõnealuses sektoris. Ülemaailmselt on autotootmine 2010. aastal kasvanud 22,4 % pärast 2009. aasta 9,6 %-list langust[5]. Hiinas, kus toodeti 13,9 miljonit autot, kasvas toodang neli korda rohkem kui Euroopas ja laienes 33,8 % võrreldes Euroopa 8,3 %-lise kasvuga 2010. aastal. Suuruselt kolmas tootja Jaapan tootis 21,1 % rohkem autosid kui 2009. aastal, temale järgnesid Lõuna-Korea (+22,4 %), Brasiilia (+9,8 %), India (+29,4 %) ja USA (+24,4 %). 4. Lisaks viitab taotluse esitaja mootorsõidukite tootmise statistikale,[6] et juhtida tähelepanu ELi turuosa vähenemisele. 2001. aastal oli EL 27 riikide turuosa maailma mootorsõidukite tootmises veel 33,7 %. See vähenes 28,4 %ni 2004. aastal ja edaspidi 2010. aastal 26,3 %ni. Ajavahemikul 2004–2010 suurenes sõiduautode tootmine EL 27-s absoluutarvudes 6,7 %, samas kui ülemaailmses arvestuses oli kasv 32,2 %. Kõnealust vähenemist on komisjon täheldanud varasemate EGFi taotluste hindamisel, mis on käsitlenud kaubandusega seotud üleilmastumise mõju autotööstusele[7]. Euroopa turuosa kahanemine sõiduautode maailmaturul ilmneb ka lõpparuandest Cars 21, mis avaldati 6. juunil 2012[8]. 5. Selline ülemaailmne turuosade ümberjagamine on peamiselt tingitud geograafilisest asukohast sõltuvatest tarbimisharjumustest, eelkõige Aasia turgude kiirest kasvust, millest ELi tootjatel on raskem osa saada, kuna nende positsioon seal on tavapäraselt halvem kui mujal. 6. Siiani on EGFile kõige rohkem taotlusi (kokku 16) esitatud autotööstusest, neist seitsme ajend on kaubandusega seotud üleilmastumine, ülejäänud üheksa on tingitud majandussurutisest[9]. 7. Komisjoni talitused on seisukohal, et Grupo Santanas ja tema tarnijates toimunud koondamisi võib määruse (EÜ) nr 1927/2006 artikli 2 nõuete kohaselt siduda maailmakaubanduses üleilmastumise tõttu toimunud suurte struktuurimuutustega, eelkõige ELi turuosa vähenemisega ülemaailmses mootorsõidukite tootmises. Koondamiste arvu tõendamine ja vastavus artikli 2 punktis c esitatud kriteeriumidele 8. Hispaania esitas kõnealuse taotluse määruse (EÜ) nr 1927/2006 artikli 2 punktis c esitatud sekkumiskriteeriumi alusel. Selle sättega võimaldatakse teha taotleja suhtes erand artikli 2 punktides a ja b sätestatud nõuetest väikeste tööturgude või eriolukorra puhul, kus koondamistel on tööhõivele ja kohalikule majandusele tõsised tagajärjed. Sellisel juhul peab taotleja täpsustama, millistele peamistele toetuskõlblikkuse nõuetele taotlus ei vasta ja millisest nõudest ta seega erandit taotleb. Hispaania ametiasutused täpsustasid, et taotletakse erandit artikli 2 punktist a, kus tavapärane toetuskõlblikkuse alammäär on vähemalt 500 koondamist nelja kuu jooksul. 9. Taotluses osutatakse 330 koondamisele ettevõttest Grupo Santana ja 15 tarnijast neljakuulise vaatlusperioodi jooksul 15. novembrist 2011 kuni 15. märtsini 2012 ning väljaspool vaatlusperioodi toimunud 689 koondamisele, mis on seotud sama kollektiivse koondamisega. Kõikide koondamiste arv on arvutatud kooskõlas määruse (EÜ) nr 1927/2006 artikli 2 teise lõigu esimese taandega. 10. Kõik asjaomased ettevõtted asuvad Linaresis, mis on linn NUTS III piirkonnas Jaenis (ES 616). Pikemat koondamisahelat kirjeldatakse taotluses järgnevalt: 670 töötajat koondati 31. märtsist 14. novembrini 2011. aastal, 330 töötajat koondati neljakuulise vaatlusperioodi jooksul 15. novembrist 2011 kuni 15. märtsini 2012. Pärast vaatlusperioodi koondati veel 19 töötajat. See teeb kokku 1019 koondamist üheteistkümne ja poole kuu jooksul (st umbes 90 koondamist kuus). Koondamised toimusid järk-järgult, et vähendada nende mõju asjaomasele territooriumile, ning seetõttu ei olnud võimalik jõuda määruses (EÜ) nr 1927/2006 nõutud 500 koondamiseni neljakuulise perioodi jooksul. 11. Hispaania ametiasutuste sõnul on Jaeni olukord väga tõsine. Jaeni piirkondlik SKP elaniku kohta on 69,8 % ELi keskmisest. Jeanis on 16–64-aastaste tööhõive vähenenud 56,1 %-lt 2007. aastal 48,8 %-le 2011. aastal, mil tööga hõivatud isikute arv vähenes 235 767-lt 209 047-le. Samal ajavahemikul kerkis töötuse määr 13 %-lt 27,9 %-le (alla 25-aastastel 21,13 %-lt 48,6 %-le) ja töötute absoluutarv kasvas 35 567-lt 81 153-le. 12. Hispaania arvates on koondamistel Grupo Santanast oluline mõju NUTS III piirkonnale Jaenile ja eriti Linaresile, kus Grupo Santana asub, sest turg ei paku töötajatele piisavalt töövõimalusi. Võrreldes 2008. aastaga vähenes 2011. aastal tööstuses, ehituses ja teenuste sektoris olemasolevate töökohtade arv vastavalt 29,1 %, 45,3 % ja 5,1 %. 13. Taotleja viitab ka asjaolule, et töötuse määr Andaluusias (NUTS II tasand) on suurem kui riigis ja ELis keskmiselt (vastavalt 33,9 %, 24,63 % ja 11,2 %). Andaluusia on lähenemiseesmärgi alla kuuluv abikõlblik piirkond ja sealne SKP moodustab 76,6 % ELi keskmisest. 14. Andaluusiat on mõjutanud ka teised masskoondamised, mille kohta on komisjonile esitatud EGFist toetuse saamise taotlused: 1 589 koondamist neljakuulise perioodi jooksul autotootmise sektorist (EGF/2008/002 ES Delphi, eelarvepädeva institutsiooni poolt heaks kiidetud 2008, 2008/818/EÜ, ELT L 285, 29.10.2008, lk 13). 15. Komisjoni talitused on arvamusel, et kõnealused 330 koondamist koos samal põhjusel toimunud 689 koondamisega enne ja pärast neljakuulist vaatlusperioodi, millel on tõsised tagajärjed kohalikule ja NUTS III tasandi tööhõivele ja majandusele, ning mõjutatud piirkonna eriti pinev majandusolukord üheskoos täidavad määruse (EÜ) nr 1927/2006 artikli 2 punktis c esitatud kriteeriumid. Vaadeldava juhtumi erandlikkus on põhjendatud kõnealuste tegurite koosmõjuga, mis paneb asjaomased töötajad ja kõnealuse territooriumi erakordselt raskesse olukorda. Selgitus koondamiste ettenägematuse kohta 16. Hispaania ametiasutused väidavad, et kuigi Santanal oli probleeme, kui müük majandus- ja finantskriisi tagajärjel vähenes, olid ettevõtte pankrot ja sulgemine ettenägematud. 17. Santana ärimudel oli kombinatsioon omamargina toodetud sõidukitest, nagu džiip Anibal Santana, mida müüdi mitme Euroopa riigi, näiteks Prantsusmaa ja Tšehhi armeele, ning sõidukite tootmine ja kokkumonteerimine teistele tootjatele, näiteks Itaalia Iveco kontsern või Jaapani Suzuki. 18. Santana põhikliendid võtsid vastu strateegilised otsused, mille tulemusel tühistati kehtinud lepingud või ei uuendatud neid, sest kliendid pidasid olulisemaks toota uute tärkavate turgude lähedal, eelkõige Indias või Hiinas. 19. Ei olnud lihtne ette näha, et omatoodete nõudluse langus kombineerub muudatustega Santana põhiklientide strateegilistes plaanides. Töötajaid koondanud ettevõtete andmed ning toetust vajavate töötajate kirjeldus 20. Taotlus on esitatud 1 019 koondamise kohta Grupo Santana moodustavas kolmes ettevõttes ja nende 15 tarnijas. Ettevõtted ja koondatud töötajate arv Grupo Santana || 392 || Fundiciones Mecacontrol SL || 4 Alstom || 2 || Iturri Santana SA || 3 Capgemini || 77 || Pintados Garley || 5 Casarubio Elevadores SL || 85 || Prosegur Cia de seguridad || 4 Cofely España || 44 || Servicios Logísticos Integrados || 67 Dictesa Jaén SL || 54 || Técnicas de tiempos y métodos || 3 Faescom 92 || 97 || Urbina SL || 1 FASUR || 151 || Windar logistic || 30 Ettevõtteid kokku: 16 || Koondatud töötajaid kokku: 1 019 || 21. Eeldatavalt meetmetes osalevad töötajad jagunevad järgmiselt: Kategooria || Töötajate arv || Protsent Mehed || 234 || 82,10 Naised || 51 || 17,90 ELi kodanikud || 285 || 100,00 Kolmandate riikide kodanikud || 0 || 0 15–24-aastased || 4 || 1,14 25–54-aastased || 265 || 92,99 55–64-aastased || 16 || 5,61 üle 64-aastased || 0 || 0 22. Hispaania ametivõimud väidavad, et hoolimata nende pingutustest ei ole võimalik koguda teavet töötajate ametite kohta, kuna see teave ei ole enam kättesaadav – enamiku ettevõtete likvideerimisprotsess on lõpetatud ja neid ei ole enam olemas. 23. Kooskõlas määruse (EÜ) nr 1927/2006 artikliga 7 on Hispaania kinnitanud, et EGFi toetuse rakendamisele eri etappides ja eelkõige sellele juurdepääsu puhul on kohaldatud ning kohaldatakse jätkuvalt naiste ja meeste võrdõiguslikkuse ning mittediskrimineerimise põhimõtteid. Asjaomase territooriumi ning selle asutuste ja sidusrühmade kirjeldus 24. Kõik asjaomased ettevõtted asuvad Linaresis, mis on suuruselt teine linn NUTS III piirkonnas Jaenis. Viimase rahvaloenduse andmeil (2011) elab seal 61 116 inimest. 25. 19. sajandi keskpaigas sai Linaresist oluline kaevanduskeskus ja kuni 20. sajandi lõpuni oli sealne põhiline tegevusala plii kaevandamine ja sulatamine ning kohaliku majanduse alustalad olid püssirohu, dünamiidi ja köie tootmine. Kui viimane kaevandus 1991. aastal suleti, oli kohaliku majanduse tugisammas Grupo Santana ja vähemal määral Azucareras Reunidas[10]. Viimastel aastatel on Linaresis avatud tehas, mis toodab tuuleturbiinide osi, ning trammide ja rongide tootja CAFi koostetehas. Siiski oli Grupo Santana kuni sulgemiseni Linaresis kõige suurem tööandja. 26. Peamised sidusrühmad on Junta de Andalucía (Andaluusia autonoomne valitsus), eelkõige piirkondlik majandus-, innovatsiooni- ja teadusministeerium, ning ametiühingud MCA-UGT Andalucía ja Federación de la industria de CCOO-Andalucía. Koondamiste eeldatav mõju kohalikule, piirkondlikule või riigi tööhõivele 27. Registreeritud töötus Linaresis kasvas 2011. aasta lõpuks võrreldes 2007. aastaga 270 % ja kuigi Linaresi elanikkond vanuserühmas 16–64 aastat moodustab üksnes 9,4 % NUTS III piirkonna Jaeni elanikkonnast, moodustavad Linaresi töötud 15,7 % kogu Jaeni töötutest. Lisaks sellele on pooled tööotsijatest pikaajalised töötud (üle 12 kuu). Santana Groupi sulgemine ja sellest tingitud otsesed ja kaudsed koondamised on avaldanud märkimisväärset mõju kohalikule ja piirkondlikule tööhõivele ning kujutavad endast asjaomaste töötajate ja territooriumi jaoks ebatavalist ja rasket olukorda. 28. Linaresi linna finantsolukord on kehv ning endises Santana äripargis (mis on nüüd ümber nimetatud Linaresi äripargiks) asunud Grupo Santanas ja 15 tarnijas toimunud koondamised mõjutavad kohaliku omavalitsuse maksutulusid. Tööandjana peab linn ilmselt koondama ka hulgaliselt omi töötajaid ega saa Grupo Santanast koondatud töötajaid tööpakkumistega aidata. 29. Kõnealuseid asjaolusid arvestades võib kokkuvõttes tõdeda, et koondamistel on kohalikule ja piirkondlikule tööturule märkimisväärselt negatiivne mõju. Rahastatav individuaalsete teenuste kooskõlastatud pakett ja selle hinnanguline kulude jaotus, kaasa arvatud selle täiendavus struktuurifondidest rahastatavate meetmetega 30. Võttes arvesse mõjutatud territooriumi (Linares) tööturu eriti pingsat olukorda, otsustasid piirkondlikud ametivõimud koos peamiste sidusrühmadega täiendada riikliku tööhõivetalituse pakutavaid standardmeetmeid vastavalt vajadusele kohandatud meetmepaketiga, et käsitleda nii tööpakkumiste puudumist kui ka töötajate muude kui autotööstusega seotud kutseoskuste puudumist. Meetmepaketi Plan Linares Futuro[11] kirjeldus Esimese küsimuse (tööpakkumiste puudumine) lahendamisele on suunatud kaks meedet. 1) Endise Santana äripargi renoveerimine[12] (elektri-, kõne- ja andmesidevõrkude uuendamine, tehase moodustanud umbes kahekümne hoone renoveerimine, parki teenindava raudteeühenduse parandamine jne), et sinna võiksid asuda suurt lisandväärtust tootvad ettevõtted. Endise Santana äripargi renoveerimise maksumus on hinnanguliselt 6,2 miljonit eurot. Kõnealust meedet on rakendatud alates 2011. aasta jaanuarist ja see lõpeb eeldatavasti 2014. aasta mai lõpuks. 2) Sellise büroo loomine, mis ühelt poolt propageerib äriparki suurt lisandväärtust tootvate ettevõtete seas, et nad parki asuksid, ja teiselt poolt aitab aktiivselt tööd otsida ja pakub sobivat tööd, et toetada endisi Santana töötajaid, soovitades neid uutele parki asuvatele ettevõtetele. Büroo kogukulud on hinnanguliselt 525 000 eurot (150 000 eurot aastas ajavahemikul 1. juulist 2011 kuni 31. detsembrini 2014). Nende kahe meetme jaoks ei ole EGFi kaasrahastust taotletud. Töötajate kutseoskuste puudumise parandamiseks pakutakse neile töökohal toimuvat kutseõpet. Selle meetme eesmärk on anda töötajatele kutseoskused, mis täidavad äriparki asunud ettevõtete kindlaksmääratud vajadusi või mida õpitakse vastavalt nõudlusele, näiteks VKEde haldusjuhtimine, või tagada koolitus toidu käitlemiseks või reisijateveo jaoks vajaliku kutseoskustunnistuse,[13] turvatöötaja litsentsi jne saamiseks. Koolitusmeetme eripära on see, et teoreetilist koolitust täiendatakse väljaõppega töökohal, ning samuti koolituse pikkus (umbes 840 tundi). Töökohal toimuva väljaõppe kaudu on osalejatel võimalus saada töökohas koolitust ja saada ka nn õppepalka, mis on 150 % Hispaania töötasu alammäärast, peale selle makstakse proportsionaalne osa 13. ja 14. kuupalgast[14]. Kõnealuse õppepalga hinnanguline suurus on 1 483 eurot kuus töötaja kohta, mille kogusummasse on arvatud ka asjaomased sotsiaalmaksud. 31. EGFi toetuse rakendamisega seotud kulud, mis on taotluse hulka arvatud vastavalt määruse (EÜ) nr 1927/2006 artiklile 3, koosnevad kuludest, mis on ette nähtud ettevalmistus-, haldus- ja kontrollimeetmeteks ning teavitamiseks ja reklaamiks. 32. Hispaania ametiasutuste pakutavad individuaalsed teenused on aktiivsed tööturumeetmed, mis on määruse (EÜ) nr 1927/2006 artikli 3 kohaselt toetuskõlblikud. Hispaania ametiasutuste hinnangul on kogukulu 3 928 815 eurot, millest individuaalsete teenustega seotud kulud on 3 729 815 eurot ning EGFi toetuse rakendamisega seotud kulud on 199 000 eurot (5,07 % kogusummast). EGFilt taotletav kogusumma on 1 964 407 eurot (50 % kogukuludest). Meetmed || Toetust vajavate töötajate hinnanguline arv || Hinnangulised kulud iga toetust vajava töötaja kohta (eurodes) * || Kulud kokku (EGF ja riiklik kaasfinantseerimine) (eurodes) ** Individuaalsed teenused (määruse (EÜ) nr 1927/2006 artikli 3 esimene lõik) Töökohal toimuv kutseõpe (Cursos de formación) || 285 || 4 191 || 1 194 295 Õppepalk (Contratación beneficiarios) || 285 || 8 897 || 2 535 520 Individuaalsed teenused kokku || || 3 729 815 EGFi toetuse rakendamisega seotud kulud (määruse (EÜ) nr 1927/2006 artikli 3 kolmas lõik) Ettevalmistav tegevus || || 60 000 Haldamine || || 104 000 Teavitamine ja reklaam || || 15 000 Kontrollimeetmed || || 20 000 EGFi toetuse rakendamisega seotud kulud kokku || || 199 000 Hinnangulised kulud kokku || || 3 928 815 EGFi toetus (50 % kogukuludest) || || 1 964 407 * Kümnendkohtade vältimiseks on hinnangulised kulud ühe töötaja kohta ümardatud. Ümardamine ei mõjuta siiski iga meetme kogumaksumust, mis jääb selliseks, nagu Hispaania esitatud taotluses. ** Ümardamise tõttu ei ole kogusummad päris täpsed. 33. Hispaania kinnitab, et eespool kirjeldatud meetmed täiendavad struktuurifondidest rahastatud meetmeid ning et topeltrahastamine on välistatud. Hispaania võtab kasutusele vajalikud kontrollimenetlused topeltrahastamise riski kõrvaldamiseks ning tagab EGFi rahastatud meetmete selge kontrolljälje. 34. EGFi ja Euroopa Sotsiaalfondi (ESF) toetused täiendavad teineteist eelkõige sellega, et koondamiste probleemi on võimalik lahendada kahest ajalisest perspektiivist. EGF pakub kiiret ühekordset ajaliselt piiratud individuaalset toetust, millega aidata ülemaailmastumise tõttu koondatud töötajaid, ESF aga järgib pikaajalisi strateegilisi eesmärke ja vahendeid ei saa tavaliselt ümber suunata kriisi lahendamiseks, mille on käivitanud ülemaailmastumisest tingitud masskoondamised. Endiste Santana töötajate toetuseks ette nähtud koolitusmeetmed on kavandatud nii, et need kataksid Linaresi äriparki asuvate ettevõtete vajadusi, arvestades samas töötajate kutseprofiile. Kõnealused vajadusele vastavalt kohandatud koolituskursused ei ole osa koolitustest, mis on ette nähtud ESFi aastate 2007–2013 Andaluusia tööprogrammidega ega aastate 2007–2013 kohanemise ja tööhõive programmiga. Sellest hoolimata pakutakse töötajale asjakohast ESFi koolitust, kui tema erivajadustele vastab paremini osalemine mõnes ESFi kaasrahastatud koolitusmeetmes. 35. ESFi ja EGFi sarnaste eesmärkidega ja asjaomastele töötajatele suunatud meetmete pidev järelevalve võimaldab vältida kõnealuste fondide meetmete kattumist. Kuupäev(ad), millal on alustatud või millal kavatsetakse alustada individuaalsete teenuste pakkumist asjaomastele töötajatele 36. Hispaania hakkas 1. augustil 2011 osutama asjaomastele töötajatele individuaalseid teenuseid, mis on osa individuaalsete teenuste kooskõlastatud paketist, mille kohta on EGFile esitatud kaasrahastamistaotlus. Seega on kõnealune kuupäev EGFi toetuskõlblikkusperioodi algus kõikidele toetustele, mida fondist antakse. Menetlused tööturu osapooltega konsulteerimiseks 37. Andaluusia autonoomne valitsus konsulteeris kogu meetmepaketi üle ametiühingutega MCA-UGT Andalucía ja Federación de la industria de CCOO-Andalucía läbirääkimiste ajal, mis toimusid enne Grupo Santana sulgemist, ja hiljem kohaldamisprotsessi ajal. Lisaks sellele jälgivad need ametiühingud EGFi meetmete rakendamist. 38. Hispaania ametiasutused on kinnitanud, et riiklikes ja ELi õigusaktides sätestatud nõuded kollektiivse koondamise kohta on täidetud. Teave meetmete kohta, mis on siseriikliku õiguse või kollektiivlepingute kohaselt kohustuslikud 39. Seoses määruse (EÜ) nr 1927/2006 artiklis 6 sätestatud kriteeriumidega on Hispaania ametiasutused oma taotluses: · kinnitanud, et EGFist saadav rahaline toetus ei asenda meetmeid, mis on siseriikliku õiguse või kollektiivkokkulepete kohaselt äriühingute vastutusalas; · tõendanud, et kavandatud meetmed on ette nähtud töötajate toetuseks ja neid ei kasutata äriühingute või sektorite ümberkorraldamiseks; · kinnitanud, et eespool kirjeldatud abikõlblikud meetmed ei saa toetust ELi muudest rahastamisvahenditest. Haldus- ja kontrollisüsteemid 40. Hispaania on teatanud komisjonile, et rahalist toetust haldavad ja kontrollivad samad asutused, kes haldavad ja kontrollivad ESFi vahendeid. Servicio Andaluz de Empleo on nimetatud haldusasutuse vahendusasutus. Rahastamine 41. Hispaania taotluse põhjal on kavas EGFist rahastada kooskõlastatud individuaalsete teenuste paketti (sealhulgas EGFi toetuse rakendamise kulud) 1 964 407 euro ulatuses, mis moodustab 50 % kogukuludest. Komisjoni kavandatav assigneering fondist põhineb Hispaania esitatud teabel. 42. Arvestades nõukogu määruse (EL, Euratom) nr 1311/2013 artikli 12 alusel EGFist eraldatava rahalise toetuse võimalikku maksimumsummat ja assigneeringute ümberpaigutamise võimalusi, teeb komisjon ettepaneku kasutada EGFi vahendeid eespool nimetatud kogusummas. 43. EGFi vahendite kasutuselevõtmise ettepaneku kohta teevad otsuse Euroopa Parlament ja nõukogu ühiselt, nagu on sätestatud 2. detsembri 2013. aasta institutsioonidevahelise kokkuleppe (Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta)[15] punktis 13. 44. Samuti esitab komisjon eraldi ümberpaigutamise taotluse, et kirjendada 2014. aasta eelarvesse konkreetsed kulukohustuste assigneeringud, nagu on nõutud 2. detsembri 2013. aasta institutsioonidevahelise kokkuleppe punktis 13. Makseeraldiste allikad 45. EGFi eelarvereale 2014. aasta eelarves eraldatud summat kasutatakse käesoleva taotluse jaoks vajamineva 1 964 407 euro suuruse summa katmiseks. Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi vahendite kasutuselevõtmise kohta kooskõlas Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe (eelarvedistsipliini, eelarvealase koostöö ning usaldusväärse finantsjuhtimise kohta) punktiga 13 (taotlus EGF/2012/004 ES/Grupo Santana, Hispaania) EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta,[16] eriti selle artikli 12 lõiget 3, võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ja usaldusväärse finantsjuhtimise kohta,[17] eriti selle punkti 13, võttes arvesse Euroopa Komisjoni ettepanekut[18] ning arvestades järgmist: (1) Globaliseerumisega Kohanemise Euroopa Fond (edaspidi „EGF”) on asutatud selleks, et osutada täiendavat abi töötajatele, kes on koondatud seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda. (2) Nõukogu määruse (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020,[19] artiklis 12 on sätestatud, et EGF ei tohi ületada iga-aastast maksimaalset summat, milleks on 150 miljonit eurot (2011. aasta hindades). (3) Hispaania esitas 16. mail 2012 taotluse EGFi kasutuselevõtmiseks seoses koondamistega ettevõttes Grupo Santana ning 15 tema tarnija või tootmisahela järgmise etapi tootja juures ning täiendas taotlust lisateabega 28. novembrini 2013. Taotlus vastab rahalise toetuse kindlaksmääramise nõuetele, mis on sätestatud määruse (EÜ) nr 1927/2006 artiklis 10. Seetõttu teeb komisjon ettepaneku 1 964 407 euro kasutuselevõtmiseks. (4) Seetõttu tuleks Hispaania taotluse rahuldamiseks EGFi vahendid kasutusele võtta, ON VASTU VÕTNUD KÄESOLEVA OTSUSE: Artikkel 1 Euroopa Liidu 2014. aasta üldeelarvest võetakse Globaliseerumisega Kohanemise Euroopa Fondi (EGF) raames kasutusele 1 964 407 eurot kulukohustuste ja maksete assigneeringutena. Artikkel 2 Käesolev otsus avaldatakse Euroopa Liidu Teatajas. Brüssel, Euroopa Parlamendi nimel Nõukogu nimel president eesistuja [1] ELT L 347, 20.12.2013, lk 884. [2] ELT L 406, 30.12.2006, lk 1. [3] Santana Motor S.A.U.; Santana Motor Andalucía S.L.U. ja Santana Militar S.L.U. [4] Kooskõlas määruse (EÜ) nr 1927/2006 artikli 3 kolmanda lõiguga. [5] Euroopa Autotootjate Ühendus (European Automobile Manufacturers' Association, ACEA, http://www.acea.be/news/news_detail/vehicle_production_on_recovery_path_in_2010/). [6] Rahvusvaheline Autotootjate Liit (Organisation Internationale des Constructeurs d’Automobiles – OICA, www.oica.net). [7] EGF/2007/002 FR Peugeot’ tarnijad, KOM(2007) 415; EGF/2008/002 ES Delphi, KOM(2008) 547, ja EGF/2008 ES Castilla y León ja Aragón, KOM(2009) 150. [8] http://ec.europa.eu/enterprise/sectors/automotive/files/cars-21-final-report-2012_en.pdf. [9] Korrapäraselt uuendatud andmed on kättesaadavad aadressil http://ec.europa.eu/social/main.jsp?catId=326&langId=en, vt seotud dokumendid (EGFi taotluste kokkuvõte). [10] Azucareras Reunidas de Jaen S.A. – suhkrupeeditootja, mis on viimastel aastatel tootnud rapsiõlist, palmiõlist, sojaubadest ja päevalilleõlist biodiislit. [11] Linaresi tulevikuplaanid. [12] Pärast renoveerimist muutis endine Santana äripark oma nime Linaresi äripargiks. [13] Kutseoskustunnistus kinnitab, et teatavad kutselised autojuhid on läbinud kursused ja katsed, mida nõutakse direktiivis 2003/59/EÜ. [14] Hispaanias on lepingujärgne aastapalk jagatud 14 võrdseks osaks, millest 12 osa makstakse välja igakuiselt ning 13. ja 14. osa makstakse välja juunis ja detsembris koos vastava kuupalgaga. [15] ELT C 373, 20.12.2013, lk 1. [16] ELT L 406, 30.12.2006, lk 1. [17] ELT C 373, 20.12.2013, lk 1. [18] ELT C […], […], lk […]. [19] ELT L 347, 20.12.2013, lk 884.